
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)

Te’
Τρίτη, 27 Οκτωβρίου 2026

ΔΕΛΤΙΟ ΤΥΠΟΥ
Εντοπισμός και διάσωση 47 αλλοδαπών στη Γαύδο - Απαγόρευση απόπλου Ε/Γ-Ο/Γ στην Πάτρα - Αναστολή απόπλου Ε/Γ-Ο/Γ-Τ/Χ-Κ/Μ στην Κω - Τραυματισμός ναυτικού στη Μυτιλήνη - Εντοπισμός και διάσωση 39 αλλοδαπών και σύλληψη του διακινητή τους στην Ιεράπετρα - Διακομιδές ασθενών



 	Τις μεσημβρινές ώρες χθες, ενημερώθηκε η Λιμενική Αρχή της Παλαιόχωρας για την ύπαρξη λέμβου με αλλοδαπούς επιβαίνοντες σε δυσχερή θέση στη θαλάσσια περιοχή 45 ν.μ. νότια της Γαύδου. Οι ανωτέρω 47 αλλοδαποί (όλοι άντρες) περισυλλέχθηκαν από ένα παραπλέον φορτηγό (Φ/Γ) πλοίο σημαίας Μάλτας. Στη συνέχεια, μετεπιβιβάστηκαν σε Περιπολικό σκάφος Λ.Σ.-ΕΛ.ΑΚΤ. (ΠΛΣ) και μεταφέρθηκαν στο λιμάνι «ΤΗΓΑΝΙ» Παλαιόχωρας. Από εκεί, οδηγήθηκαν με λεωφορείο, συνοδεία στελεχών του Κλιμακίου Ειδικών Αποστολών του Κεντρικού Λιμεναρχείου Χανίων, σε προσωρινό χώρο φιλοξενίας στην Αγυιά Χανίων. Προανάκριση διενεργείται από το Κεντρικό Λιμεναρχείο Χανίων.
*****

Τις μεσημβρινές ώρες χθες, ενημερώθηκε η Λιμενική Αρχή της Πάτρας από το Πλοίαρχο του επιβατηγού-οχηματαγωγού (Ε/Γ-Ο/Γ) πλοίου «ΚΑΠΤΑΝ ΣΤΑΥΡΟΣ» Ν.ΣΠ.26, το οποίο εκτελούσε προγραμματισμένο δρομολόγιο στην πορθμειακή γραμμή Ρίου-Αντιρρίου, ότι κατά τη διαδικασία κατάπλου στον ανατολικό προβλήτα Ρίου, παρουσιάστηκαν έντονοι κραδασμοί κατά τη λειτουργία της αριστερής κύριας μηχανής. Διενεργήθηκε έλεγχος από στελέχη του Τοπικού Κλιμακίου Επιθεώρησης Πλοίων του οικείου λιμένα, με τη συνδρομή πιστοποιημένου επαγγελματία δύτη, κατά τον οποίο διαπιστώθηκε η αποκοπή ενός εκ των τεσσάρων πτερυγίων της αριστερής έλικας. Από το Κεντρικό Λιμεναρχείο Πάτρας απαγορεύτηκε ο απόπλους του εν λόγω πλοίου, ενώ οι επιβάτες προωθήθηκαν στον προορισμό τους με έτερα πλοία που δραστηριοποιούνται στην πορθμειακή γραμμή. Από το περιστατικό δεν αναφέρθηκε τραυματισμός και δεν παρατηρήθηκε θαλάσσια ρύπανση.

*****

Τις απογευματινές ώρες χθες, το επιβατηγό-οχηματαγωγό-ταχύπλοο-καταμαράν (Ε/Γ-Ο/Γ-Τ/Χ-Κ/Μ) «ΔΩΔΕΚΑΝΗΣΟΣ ΕΞΠΡΕΣ» Ν.Ρ. 38, το οποίο είχε αποπλεύσει τις πρωινές ώρες χθες για εκτέλεση εγκεκριμένου δρομολογίου από το λιμάνι της Ρόδου προς τα λιμάνια Σύμης-Κω-Καλύμνου-Λέρου- Λειψών-Πάτμου- Αγαθονησίου- Αγίου Κηρύκου- Φούρνων- Πυθαγορείου- Λειψών- Λέρου- Καλύμνου-Κω-Σύμης-Ρόδου, κατέπλευσε στο λιμάνι της Κω. Κατά τον έλεγχο από στελέχη της Λιμενικής Αρχής, διαπιστώθηκε ότι το πλοίο είχε ήδη εκτελέσει πλου άνω των δέκα ωρών, ενώ ενδεχόμενη συνέχιση του δρομολογίου του προς την Σύμη θα υπερέβαινε συνολικά τις έντεκα ώρες, κατά παράβαση των διατάξεων περί ωραρίου εργασίας και ανάπαυσης πληρώματος. Κατόπιν των ανωτέρω, η Λιμενική Αρχή της Κω προέβη σε αναστολή απόπλου του εν λόγω πλοίου.
Τις πρωινές ώρες σήμερα ο απόπλους του πλοίου επετράπη κατόπιν χορήγησης χρόνου ανάπαυσης στο υφιστάμενο πλήρωμα τουλάχιστον 14 ωρών. Παράλληλα, από το Λιμεναρχείο Κω κινήθηκε η διαδικασία επιβολής των προβλεπόμενων διοικητικών κυρώσεων.

*****

Τις απογευματινές ώρες χθες, ενημερώθηκε η Λιμενική Αρχή της Μυτιλήνης για τον τραυματισμό ενός 66χρονου ημεδαπού ναυτικού (ειδικότητας ναυκλήρου) μέλους πληρώματος του επιβατηγού-οχηματαγωγού-ταχύπλοου (Φ/Γ-Ο/Γ) «ΤΑΛΩΣ» Ν.Π.10899, στον χώρο του γκαράζ, κατά τη διαδικασία εκφόρτωσης οχημάτων στο λιμάνι της Μυτιλήνης. Ο ανωτέρω διακομίστηκε στο Γενικό Νοσοκομείο Μυτιλήνης «ΒΟΣΤΑΝΕΙΟ», για παροχή πρώτων βοηθειών. Προανάκριση διενεργείται από το Κεντρικό Λιμεναρχείο Μυτιλήνης.

*****

Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας από το Ενιαίο Κέντρο Συντονισμού Έρευνας και διάσωσης (Ε.Κ.Σ.Ε.Δ.) για παροχή συνδρομής σε λέμβο με αλλοδαπούς επιβαίνοντες σε δυσχερή θέση στη θαλάσσια περιοχή 30 ν.μ. νοτιοδυτικά του Κουφονησίου. Άμεσα για την περιοχή απέπλευσε ένα Περιπολικό σκάφος Λ.Σ.-ΕΛ.ΑΚΤ., όπου εντόπισε και περισυνέλεξε συνολικά 40 αλλοδαπούς (33 άνδρες, 5 γυναίκες και 2 ανήλικους), τους οποίους μετέφερε με ασφάλεια στο λιμάνι της Ιεράπετρας. Από το Λιμεναρχείο Ιεράπετρας που διενεργεί την προανάκριση, συνελήφθη ένας 24χρονος αλλοδαπός (υπήκοος Ν. Σουδάν) κατά παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε ως ο διακινητής των υπολοίπων ο οποίος τους μετέφερε από τη Λιβύη στην Ελλάδα.

*****

Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-7χρονου, από το λιμάνι της Κέρκυρας στο λιμάνι της Ηγουμενίτσας, με Περιπολικό σκάφος Λ.Σ.-ΕΛ.ΑΚΤ.
-43χρονης, από το λιμάνι της Σύμης στον τουριστικό λιμένα Ρόδου, με Περιπολικό σκάφος Λ.Σ.-ΕΛ.ΑΚΤ.

Τρίτη, 20 Οκτωβρίου 2026



ΔΕΛΤΙΟ ΤΥΠΟΥ



Συνέχεια ενημερώσεων αναφορικά με τον εντοπισμό 42 και 23 αλλοδαπών στους Καλούς Λιμένες – Εντοπισμός 48 αλλοδαπών στην Ιεράπετρα – Εντοπισμός 51 αλλοδαπών στην Ιεράπετρα – Εντοπισμός 67 αλλοδαπών στην Ιεράπετρα – Εντοπισμός και διάσωση 43 και 48 αλλοδαπών στο Ηράκλειο 

Συνέχεια ενημέρωσης:

Αναφορικά με τον εντοπισμό 42 αλλοδαπών, τις πρώτες πρωινές ώρες χθες, πλησίον του αλιευτικού καταφυγίου της «ΛΟΥΤΡΑΣ» Δήμου Γόρτυνας, συνελήφθη ένας 20χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τα ξημερώματα της 17.10.2026 από το Τομπρούκ της Λιβύης, καταβάλλοντας χρηματικά ποσά μεταξύ των 12.000 και 14.000 δηναρίων Λιβύης για τη μεταφορά τους στην Ελλάδα. 



*****



Συνέχεια ενημέρωσης:

Αναφορικά με τον εντοπισμό 23 αλλοδαπών, τις πρωινές ώρες χθες, στην παραλία «ΚΡΙΓΟΙ» πλησίον του οικισμού «ΠΛΑΤΙΑ ΠΕΡΑΜΑΤΑ» του Δήμου Φαιστού, συνελήφθη ένας 16χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τα ξημερώματα της 17.10.2026 από το Τομπρούκ της Λιβύης, καταβάλλοντας το χρηματικό ποσό των 14.000 δηναρίων Λιβύης για τη μεταφορά τους στην Ελλάδα. 



*****


	Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στη νήσο Χρυσή. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 48 αλλοδαπούς (47 άντρες και 1 γυναίκα). Προανάκριση διενεργείται από το Λιμεναρχείο Ιεράπετρας.



*****

Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στη νήσο Χρυσή. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 51 αλλοδαπούς (50 άντρες και 1 γυναίκα). Προανάκριση διενεργείται από το Λιμεναρχείο Ιεράπετρας.



*****



Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στην παραλία «ΑΓΙΑ ΦΩΤΙΑ» Φέρμων Ιεράπετρας. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 67 αλλοδαπούς (άντρες). Προανάκριση διενεργείται από το Λιμεναρχείο Ιεράπετρας.



*****



Τις πρωινές ώρες χθες, ενημερώθηκε ο Λιμενικός Σταθμός Καλών Λιμένων, για την παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή του ακρωτηρίου «ΤΡΑΧΗΛΙ» πλησίον του όρμου Μάρτσαλος του δήμου Φαιστού. Άμεσα στην περιοχή μετέβησαν ένα Ναυαγοσωστικό σκάφος Λ.Σ.-ΕΛ.ΑΚΤ. (Ν/Γ) και το αλιευτικό σκάφος (Α/Κ) «ΝΙΚΟΣ-ΓΙΩΡΓΟΣ» Ν.Η. 402, όπου εντόπισαν 43 αλλοδαπούς (40 άντρες, 1 γυναίκα και 2 ανηλίκους) οι οποίοι περισυλλέχθηκαν και επιβιβάστηκαν στο Ν/Γ, με τη συνδρομή του Α/Κ και μεταφέρθηκαν με ασφάλεια στο λιμάνι των Καλών Λιμένων. Παράλληλα, εντοπίστηκε από το Ν/Γ έτερη λέμβος με 48 αλλοδαπούς επιβαίνοντες στη θαλάσσια περιοχή ανατολικά της νησίδας Αγίου Παύλου, η οποία, με τη συνοδεία του Ν/Γ κατέπλευσε στους Καλούς Λιμένες. Μία εκ των 43 προαναφερθέντων αλλοδαπών, διακομίστηκε στο Γενικό Νοσοκομείο Ηρακλείου «ΒΕΝΙΖΕΛΕΙΟ» λόγω πιθανής έναρξης τοκετού, ενώ όλοι οι υπόλοιποι διασωθέντες μεταφέρθηκαν με λεωφορείο στο λιμάνι του Ηρακλείου, συνοδεία στελεχών του Κλιμακίου Ειδικών Αποστολών του Κεντρικού Λιμεναρχείου Ηρακλείου και του Αστυνομικού Τμήματος Φαιστού. Προανάκριση διενεργείται από το Κεντρικό Λιμεναρχείο Ηρακλείου.

